90 Mocsáry Sándor. 



abbeli vélekedését, hogy parosodásuk alkalmasint csak rövid ideig 

 szokott tartani. (Iris VIII. 1895. p. 109.) E gyönyörű állatot, mely 

 a Priamus-ná\ és összes varietásainál sokkal szebb, Dr. Horváth 

 Géza és én hazafias kegyeletünk jeléül, Magyarország szeretett 

 királynéjának e lilékére, Erzsébet királyné lepkéjének (Troides Eli- 

 sabethae-Reginae Horv. et M o c s.) neveztük el s írtuk le a 

 „Természetrajzi Füzetek" XXII-ik kötetének (1899; 114—115. lap- 

 jain s a melynek színes rajza ugyancsak e folyóirat hasábjain már 

 legközelebb megjelenik. 



Új-Guinea csodás állatvilágából különben is már több feltűnő 

 állatfaj van fejedelmi személyek tiszteletére elnevezve, így az 

 újabban fölfedezett paradicsom madarak : Paradisornis Rudolphi, 

 Astrarchia Stephaniae, Trichoparadisea Giiillelmi-secundi t Pára- 

 disea Atigustae-Victoriae, sőt a mi lepkénkhez egy nagyon közel 

 álló s a Salamon-szigeteken élő Troides-fa] Viktória angol királyné 

 nevét (TV. Victoriae Gtay), egy másik brazíliai szép nagy nappali 

 pillangót pedig Dynastor Napoleon-nak neveztek el. 



A Troides-fajok színpompája általában véve csak a hímnél 

 van kifejlődve, míg a nőstények kevésbbé feltűnő színűek, hogy 

 ezáltal ellenségeik szemét könnyebben kikerülhessék. A hímek 

 szárnyainak alapszíne általában fekete, a legszebb fajoknál azon- 

 ban a felső szárnyakon is aranyoszöld, aranyos-vörös vagy 

 aranysárga mezők tündökölnek. Egy fajváltozatnál (7V. Priamiis 

 var. Urvilliana) a szárnyak kobaltkékek, egy másiknál ( Tr.Dohertyi) 

 egészen feketék. A nőstények általában jóval nagyobbak, mint a 

 hímek ; a legnagyobbak kiterjesztett szárnyakkal majdnem arasznyi 

 szélesek, tehát valóságos lepke-óriások. Szárnyaik fénytelen feke- 

 ték, fehér, szürkés vagy sárgás foltokkal többé-kevésbbé tarkázva. 



A mi Troides Elisabethae- Regináé fajunknál is a hím a 

 nősténynél sokkal szebb. Felső szárnyai ugyanis felül aranyos- 

 zöldek, keskeny előszelük, szélesebb oldalszegélyük s egy széles, 

 tövükből rézsút a csúcsig húzódó szalag fekete. Alsó szárnyai a 

 legszebb chinai nyers sárga selyemhez hasonló aranysárgák, széles 

 fekete szegély lyel ; az aranysárga mező aranyos-zöld erezettel és 

 három ugyanilyen színű, de alul fekete kerekded folttal díszített. 

 Potroha aranysárga, első szelvénye fekete, a közepén aranysárga 

 folttal. Szélessége kiterjesztett szárnyakkal 202 mm. A nőstény 

 szárnyai fénytelen feketék, világos szürke foltokkal ; alsó szárnyai 

 tövükön és szélükön szintén fénytelen feketék, középen nagy 

 sárgásszürke mezővel, melyben öt fekete folt látható. Potroha 

 szennyessárga. Szélessége kiterjesztett szárnyakkal 238 mm. 



